Document ID: 32000D0502

KOMISIJAS LĒMUMS
(2000. gada 25. jūlijs),
ar ko groza Lēmumu 93/42/EEK par papildu garantijām attiecībā uz infekciozo liellopu rinotraheītu liellopiem, kuri paredzēti Kopienas teritorijas noteiktām daļām, kur šī slimība nav sastopama, un atceļ Lēmumus 95/109/EK un 98/580/EK
(izziņots ar dokumenta numuru C(2000) 2260)
(dokuments attiecas uz EEZ)
(2000/502/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1964. gada 26. jūnija Direktīvu 64/432/EEK par dzīvnieku veselības problēmām, kas ietekmē Kopienas iekšējo tirdzniecību ar liellopiem un cūkām [1], kurā jaunākie grozījumi izdarīti ar Direktīvu 2000/20/EK [2], un jo īpaši tās 9. un 10. pantu,
tā kā:
(1) Ar Komisijas Lēmumu 93/42/EEK [3], kurā jaunākie grozījumi izdarīti ar Lēmumu 1999/579/EEK [4], piešķir papildu garantijas attiecībā uz infekciozo liellopu rinotraheītu liellopiem, kuri paredzēti Dānijai, Austrijai, Somijai un Zviedrijai, kur minētā slimība nav sastopama.
(2) Lai nostiprinātu gūtos panākumus un sekmīgi pabeigtu uzsākto programmu infekciozā liellopu rinotraheīta apkarošanai, ar Komisijas Lēmumu 95/109/EK [5], kurā jaunākie grozījumi izdarīti ar Lēmumu 1999/579/EK [6], Itālijas Bolcāno provincei ir piešķirtas noteiktas papildu garantijas.
(3) Itālija uzskata, ka Bolcāno provincē infekciozais liellopu rinotraheīts nav sastopams, un ir iesniegusi Komisijai apliecinošu dokumentāciju.
(4) Itālijas iestādes piemēro liellopu pārvietošanai tās teritorijā noteikumus, kas ir vismaz līdzvērtīgi šajā lēmumā paredzētajiem noteikumiem.
(5) Lai aizsargātu Itālijas Bolcāno provincē gūtos panākumus, ieteicams piedāvāt noteiktas papildu garantijas un attiecīgi grozīt Lēmuma 93/42/EEK pielikumu.
(6) Ņemot vērā piedāvātos pasākumus, Lēmums 95/109/EK ir jāatceļ.
(7) Ar Komisijas Lēmumu 98/580/EK 6 uz trim gadiem tika apstiprināta infekciozā liellopu rinotraheīta apkarošanas programma Itālijā, jo īpaši Bolcāno provincē. Ņemot vērā ierosinātos pasākumus, šis lēmums ir jāatceļ.
(8) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠO LĒMUMU.
1. pants
1. Lēmuma 93/42/EK pielikumu aizstāj ar šā lēmuma pielikumu.
2. Lēmumu 95/109/EK atceļ.
3. Lēmumu 98/580/EK atceļ.
2. pants
Šis lēmums ir adresēts dalībvalstīm.
Briselē, 2000. gada 25. jūlijā

Labels: 0
18
6